Lav et referat af nedenstående tekst:

Tekst:
Nye ledighedstal fra Danmarks Statistik viser, at 2,5 procent flere er uden arbejde. I Nordjylland står 768 flere personer uden et job i forhold til samme tidspunkt sidste år. Helt galt står det til i Morsø, Thisted og Rebild Kommune. I Morsø Kommune er antallet af ledige steget fra 265 til 365 personer. Det svarer til en stigning på hele 29,8 procent. I Thisted Kommune står 115 flere uden fast indtægt - svarende til en stigning på 20,3 procent. Og i Rebild Kommune har 72 personer meldt sig arbejdsløshedskøen - svarende til en stigning på 16,8 procent. Tallene skal ses i sammenhæng med en landsstigning på 2,5 procent. I Region Nordjylland stiger arbejdsløsheden med 6,3 procent, og dermed står 4,8 procent af arbejdsstyrken uden arbejde. Det tal overgåes kun af Region Vestjylland, hvor 6,5 procent flere står uden job. - Stigningen kan tilskrives, at flere flygtninge og familiesammenførte visiteres som som jobparate i stedet for aktivitetsparate, og dermed tæller de med i ledighedstallene, og får dem til at stige, siger Lars Christensen, der er næstformand for De Regionale Arbejdsmarkedsråd i Nordjylland. Populært sagt, så tæller flygtninge og familiesammenførte nu med i statistikkerne på en måde, de ikke har gjort før. Og sammenholdt med ekstremt lave arbejdsløshedstal generelt så giver omrokeringerne eksplosive udsving. - Den voldsomme stigning i tallene dækker faktisk over et ønske om at øge muligheden for integration på det ordinære arbejdsmarked ved at inkludere de nye borgere i samfundet i den beskæftigelsesindsats, der ligger tættere på virksomhederne, forklarer Karl Schmidt, der er arbejdsmarkedsdirektør, Arbejdsmarkedskontor Midt-Nord. Mens de tre kommuner ovenfor må tackle flere arbejdsløse i statistikken, går det omvendt går det rigtigt godt på Kattegats-øen Læsø og i Mariagerfjord Kommune. Her er ledigheden henholdsvis faldet med 9,1 og 3,2 procent.

Referat:
Mens ledigheden i hele Danmark stiger med 2,5 procent, eksploderer ledighedstallene i Morsø Kommune med hele 29,8 procent. Men tallene kan ikke læses uden at kende til baggrunden, siger arbejdsmarkedsdirektør.